На основу члана 2. *Правилника о изменама и допунама Правилника о поступку стицања звања и заснивања радног односа наставника Универзитета у Нишу* („Гласник Универзитета“, број 3/17) и члана 6. *Ближих критеријума за избор у звања наставника Универзитета у Нишу* („Гласник Универзитета“, број 3/17), и члана 74. став 1, алинеја 10. Статута Факултета, Наставно-научно веће Природно-математичког факултета на седници одржаној 22.11.2017. године, донело је

ПРАВИЛНИК О ИЗВОЂЕЊУ ПРИСТУПНОГ ПРЕДАВАЊА   
НА ПРИРОДНО-МАТЕМАТИЧКОМ ФАКУЛТЕТУ У НИШУ

Члан 1.

Овим Правилником се уређује поступак и оцена приступног предавања кандидата који се бирају у звање доцента, као и у звање ванредног професора, на Природно-математичком факултету (у даљем тексту: Факултет), уколико немају одговарајуће педагошко искуство у складу са Законом.

Члан 2.

Оцену приступног предавања врши Комисија за оцену приступног предавања (у даљем тексту: Комисија), коју чине чланови Комисије за припрему извештаја о пријављеним учесницима конкурса, које је предложило Изборно веће Факултета, с тим да се чланови ове комисије који су у радном односу на другој високошколској установи замењују, по одлуци декана, наставницима запосленим на Факултету у истом или вишем звању из научне области за коју се наставник бира. Укупан број чланова Комисије је три. По пријему конкурсне документације, а на захтев Комисије, Служба за опште правне послове обавештава кандидате о времену и месту одржавања приступног предавања, као и о теми приступног предавања, најкасније 5 дана пре одржавања приступног предавања.

Члан 3.

Тему приступног предавања утврђује Комисија на основу тематских јединица из наставног програма предмета из уже научне области за коју се кандидат бира. Уколико се на конкурс пријави више кандидата без одговарајућег педагошког искуства, сваки кандидат добија исту тему.

Члан 4.

Приступно предавање је јавно и одржава се у одговарајућој просторији Факултета. Обавештење о одржавању приступног предавања ставља се на сајт и огласне табле Факултета најмање 5 дана пре одржавања предавања, са јасно назначеним датумом, временом, местом одржавања приступног предавања, темом и списком кандидата. Трајање приступног предавања не може бити мање од 30 минута, ни више од једног школског часа (45 минута). Уколико има више кандидата приступна предавања се одржавају истог дана, а редослед излагања се утврђује по азбучном реду кандидата. За време приступног предавања једног кандидата, предавању не могу присуствовати остали кандидати.

Члан 5.

За припрему приступног предавања кандидат користи стручну литературу, уз консултацију са члановима Комисије. Приступно предавање садржи увод, разраду и закључак. У току приступног предавања кандидат може да користи потребна наставна средства.

Члан 6.

Чланови Комисије могу постављати питања кандидату након завршеног предавања. Питања могу постављати и сва присутна лица.

Члан 7.

Комисија приликом приступног предавања оцењује: структуру и квалитет садржаја предавања; дидактичко-методички аспект извођења предавања.

Члан 8.

Након завршеног приступног предавања, сваки члан Комисије оцењује предавање описном оценом „успешно одржано предавање“ или „неуспешно одржано предавање“.

Предавање је позитивно оцењено када је кандидат оцењен оценом „успешно одржано предавање“ од већине чланова Комисије.

Председник Комисије сачињава записник о приступном предавању (на Обрасцу који је део овог Правилника) за сваког кандидата у коме се наводе појединачне оцене сваког члана Комисије, као и оцена Комисије. Записник потписују сви чланови Комисије.

Члан 9.

Оцена добијена на приступном предавању саставни је део материјала за избор кандидата за Изборно веће Факултета и Научно-стручно веће Универзитета у Нишу.

Члан 10.

Овај Правилник ступа на снагу даном доношења а примењује се осмог дана од дана објављивања на огласним таблама и сајту Факултета.

Наставно-научно веће

ПРЕДСЕДНИК

ДЕКАН

др Иван Манчев, ред. проф.

**ОБРАЗАЦ**

**Универзитет у Нишу**

**Природно-математички факултет**

# ЗАПИСНИК СА ОДРЖАНОГ ПРИСТУПНОГ ПРЕДАВАЊА

**за избор у звање** \_\_\_\_\_\_\_\_\_\_\_\_\_\_ **за ужу научну област\_\_\_\_\_\_\_\_\_\_\_\_\_\_\_\_**

Одлуком декана Природно-математичког факултета у Нишу бр.\_\_\_\_\_\_\_\_\_\_\_ од \_\_\_\_\_\_\_\_\_\_. године, а по објављеном конкурсу у листу Послови број \_\_\_\_ од \_\_\_\_\_. године за избор једног наставника у звање\_\_\_\_ \_\_\_\_\_\_\_\_ за ужу научну област \_\_\_\_\_\_\_\_\_\_\_\_\_\_\_ формирана је Комисија за оцену приступног предавања (у даљем тексту: Комисија), у саставу:

1. др \_\_\_\_\_\_\_\_\_\_\_\_\_\_\_\_\_, ред. проф./ван. проф./доц. Природно-математичког факултета у Нишу, председник
2. др \_\_\_\_\_\_\_\_\_\_\_\_\_\_\_\_\_, ред. проф./ван. проф./доц. Природно-математичког факултета у Нишу,
3. др \_\_\_\_\_\_\_\_\_\_\_\_\_\_\_\_\_, ред. проф./ван. проф./доц. Природно-математичког факултета у Нишу.

Сагласно Правилнику о извођењу приступног предавања на Природно-математичком факултету у Нишу, сви пријављени кандидати који испуњавају услове конкурса су обавештени о датуму и месту одржавања приступног предавања одлуком Комисије бр. \_\_\_\_\_\_\_од \_\_\_\_\_\_\_\_\_\_ године, која је објављена на сајту Факултета дана \_\_\_\_\_\_\_\_\_ године.

Тема приступног предавања је за све пријављене кандидате била:

„***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“***

Јавно приступно предавање је одржано дана \_\_\_\_\_\_\_\_\_ године у сали \_\_\_\_\_\_\_\_\_\_Факултета.

Кандидати су приступна предавања одржали по азбучном редоследу.

Комисија је структуру и квалитет садржаја предавања и дидактичко-методички аспект извођења предавања оцењивала описним оценама – „успешно одржано предавање“ или „неуспешно одржано предавање“. Приступна предавања кандидата су оцењена следећим оценама:

Приступно предавање Кандидата: \_\_\_\_\_\_\_\_\_\_\_\_\_\_\_\_\_\_\_\_\_ је трајало од \_\_\_\_\_\_ до \_\_\_\_\_\_\_ (према Правилнику не краће од 30 и не дуже од 45 минута). Предавању су, поред чланова Комисије, присуствовала и \_\_\_\_\_\_\_ слушаоца.

Појединачне оцене чланова Комисије су следеће:

1. др \_\_\_\_\_\_\_\_\_\_\_\_\_\_\_\_\_, ред. проф./ван. проф./доц. Природно-математичког факултета у Нишу, председник

|  |  |  |
| --- | --- | --- |
| Ред бр. | Предмет оцењивања | Успешно/неуспешно одржано предавање |
| 1 | Структура и квалитет садржаја предавања |  |
| 2 | Дидактичко-методички аспект извођења предавања |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Потпис члана Комисије)

1. др \_\_\_\_\_\_\_\_\_\_\_\_\_\_\_\_\_, ред. проф./ван. проф./доц. Природно-математичког факултета у Нишу,

|  |  |  |
| --- | --- | --- |
| Ред бр. | Предмет оцењивања | Успешно/неуспешно одржано предавање |
| 1 | Структура и квалитет садржаја предавања |  |
| 2 | Дидактичко-методички аспект извођења предавања |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Потпис члана Комисије)

1. др \_\_\_\_\_\_\_\_\_\_\_\_\_\_\_\_\_, ред. проф./ван. проф./доц. Природно-математичког факултета у Нишу,

|  |  |  |
| --- | --- | --- |
| Ред бр. | Предмет оцењивања | Успешно/неуспешно одржано предавање |
| 1 | Структура и квалитет садржаја предавања |  |
| 2 | Дидактичко-методички аспект извођења предавања |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Потпис члана Комисије)

**Закључак Комисије о приступном предавању кандидата\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Након одржаног приступног предавања кандидата:\_\_\_\_\_\_\_\_\_\_\_\_\_\_\_\_\_\_\_\_\_\_\_\_, и појединачних оцена чланова Комисије, коначни закључак Комисије је да је је приступно предавање одржано **успешно / неуспешно\***

\* прецртати непотребно

Потписи чланова Комисије

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан

Напомена: Уколико је приступном предавању приступило више кандидата, за сваког кандидата дати одвојени приказ.